[{"text_idx": "#000004", "text": "Ekitaldiari Meabek berak emango dio hasiera, liburuaren lehenengo lerroak irakurriz. Ondoren, 200 bat pertsonek hartuko dute parte etenik gabeko irakurketa saioan. Ohikoa denez, euskal gizartearen arlo guztietako jendea izango da ekitaldian: kultura- eta gizarte-eragileak, ikasleak, irakasleak, erakunde guztietako ordezkariak, elkarteetako kideak, etab. Tarteka, Bilboko institutuetako ikasleak, diasporako kideak eta munduko 50 euskal etxeetako euskara ikasleak irakurtzen agertzen diren bideoak proiektatuko dira."}, {"text_idx": "#000005", "text": "Gerturatu ezingo direnentzat ere, saioa jarraitzeko aukera izango da. Arriaga plazan pantaila erraldoi bat jarriko da eta bertatik jarraitu ahal izango da zuzenean etengabeko irakurraldia, baita EITBren webgunetik ere. Bestalde, Zazpi Kaleetako eta Abandoko Metro Geltokietan aurreko edizioetako argazki eta kartelez osatutako erakusketa egongo da ikusgai egunotan."}]